Lesz szerzõdés: az újságcikk csak spekuláció
A Rába rt. a tárgyalások megzavarására irányuló spekulációnak minõsítette azt a Magyar Hírlapban megjelent keddi hírt, amely szerint veszélybe kerülhet a Rába–DaimlerChrysler közös katonai jármûgyártás.
A budapesti napilap tegnapi kiadásában arról számolt be, hogy újabb üzleti lehetõségnek inthet búcsút hazánk, ha a Rába, a DaimlerChrysler és a magyar kormány nem tud megegyezni a katonai jármûvek beszerzésének feltételeirõl.
A napilap tudni véli, hogy ha február 14-ig nem születik egyezség, újabb tendert írhatnak ki, amin a DaimlerChrysler a Rába nélkül önállóan indulna. Kedden délután a Rába sajtóosztálya közleményt juttatott el szerkesztõségünkhöz, amely egyebek mellett megállapítja: „Egy olyan nagy jelentõségû döntés, mint a 15 éves katonaijármû-rekonstrukciós program, indukálhat nemkívánatos megnyilvánulásokat, ez azonban nyilvánvalóan nem érdeke egyetlen kiválasztott szállítónak, így a Rábának sem. A Rába megfelelõ idõben mindig megadta – és a jövõben is közzéteszi – hivatalos tájékoztatását, amire a hazai és a nemzetközi nyilvánosság érthetõen igényt tart. A mostani sajtóközlés nem tartozik ezek sorába."
A közlemény emlékeztet arra, hogy a Rába több mint tíz éve folyamatosan készült a honvédség jármûparkjának korszerûsítésére, és jól ismeri mind a Magyar Honvédség igényeit, mind a magyar költségvetés lehetõségeit. Ezek ismeretében – kooperáló partnereivel együtt – állította össze pályázatát, melynek nyomán kiválasztották a Magyar Honvédség terepjáró kategóriájú tehergépkocsijainak szállítójává. A tárgyalások jó ütemben haladnak elõre, és a Rába megítélése szerint a közbeszerzési törvényben elõírt határidõre készen fog állni aláírásra a szerzõdés.
„ A Rába tartja magát ahhoz a nemzetközi üzleti életben elfogadott eddigi gyakorlatához, hogy a tárgyalások alatt nem tesz közzé nyilatkozatokat, a tárgyalások megzavarására irányuló spekulációkra pedig nem kíván reagálni" – fogalmaz a hivatalos közlemény.